سودان پرزیدنتی عمر البشیر، تورکیه ایله تیجارت حجمینی 10 میلیارد دو‌لارا چیخارماغی قارشی‌لارینا مقصد قویدوق‌لارینی سؤیله‌دی.
باشکندی خارطوم‌داکی پرزیدنت ساراییندا، پرزیدنت رجب طیب اردوغان ایله سودان پرزیدنتی البشیرین رهبرلیگی ایله هیاتلرآراسی گؤروشمه‌لر کئچیریلیب.
بورادا دانیشان البشیر، پرزیدنت اردوغانین تاریخی سفرینه همراه‌‌لیق ائدن گئنیش ترکیب‌لی نماینده هیاتی سایه‌سینده ایکی اؤلکه آراسیندا تیجارت دؤوریه‌سینده گوجلو بیر آددیم کئچیریله‌جگینی دئییب.
تورکیه ایله سودان آراسین‌داکی تیجارت حجمینی 5 ایل عرضینده 10 میلیارد دو‌لارا چیخارماغی قارشی‌لارینا مقصد قویدوق‌لارینی دیله گتیرن عمر البشیر، پرزیدنت اردوغانین سفریله گله‌جک اوفوق‌لرا آچیلماق اوچون اساس قورولوش داش‌لارینی چکه‌جک‌لرینی ایفاده ائتدی.
البشیر، سودان ایله تورکیه آراسیندا ایمضا‌لانان موقاویله ایله ایداره ائدیلن "یوکسک سویه‌لی ایستراتژیک امکداش‌لیق کونسیی‌نین ائده‌جگی ایللیک ایجلاس‌لاردا، مووافیق ناظیرلیک و قوروم‌لارین گؤره‌جگی ایشلرین پلانی‌نین چیخاراجاغی و بو ایشلرین گله‌جک‌دکی گوجلو امکداش‌لیغی‌نین اساسینی تشکیل ائدجگینی قید ائدیب.
باشدا دارفور اولماقلا سودان‌ین بیر چوخ پروبلمینده تورکیه‌نین گوجلو بیر شکیلده دستک وئردیگینی قید ائدن البشیر، اؤلکه‌سینده باریش، امنیت و ثابیتلیگین داوام‌لی‌لیغی مسئله‌سینده تورکیه‌نین تلاشلارینه گؤره پرزیدنتی اردوغانا تشککور ائدیب.
